ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-8177/6-2018

11.01.2018.год

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0380/2017(1805/2017), 3000/0382/2017(1807/2017), за набавку: Предфинансирање ремонта 2018, Лежајеви и кућишта лежајева за дозаторе, додаваче, допрему угља и систем одшљакивања - ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Да ли наручилац може рок испоруке од 45 дана да продужи на 75 до 90 дана?

Наиме услед новогодишњих празника, много нерадних дана, испражњених магацина, планова производње за 2018 годину...... произвођаци немају на лагеру све количине и типове тражених лежајева и за њихову производњу је потребно одређено време, па сматрамо да је реално да се рок испоруке продужи.

На тај начин би се на наведени тендер јавило више понуђача па би наручилац имао могућност да наведену робу набави по повољнијим условима.

**ОДГОВОР 1**:

Наручилац је поставио захтев у складу са својим потребама водећи рачуна да обезбеди довољну конкуренцију.

Сходно члану 10. Став 1. ЗЈН, Наручилац има обавезу да обезбеди конкуренцију међу понуђачима, али то не значи да има обавезу да услове за учествовање у поступку дефинише на начин који омогућава сваком заинтересованом понуђачу да учествује у поступку јавне набавке. Услове и захтеве у конкурсној документацији Наручилац дефинише полазећи од својих објективних потреба, а не од пословних и економских могућности понуђача. Наручилац сматра да довољан број понуђача може да испуни постављени захтев пошто се ради о стандардним лежајевима који се код велике већина произвођача производе за складишта, а не по основу поруџбина, те да је тиме конкуренција омогућена и да Наручилац има могућност да изабере понуду која је најповољнија.

Такође, Наручилац је већ при изради конкурсне документације имао у виду сталне захтеве за продужењем рока испоруке у претходним сличним јавним набавкама, те је у старту дао најдужи рок који је могао дати с обзиром на дужину поступка јавне набавке и потребне наручиоца за предметним добрима.

Наведена појашњења сматрају се саставним делом конкурсне документације за предметну јавну набавку.